Prvo Novi Zeland
<s>Prvo Novi Zeland (engleski: New Zealand First Party; maorski: Aotearoa Tuatahi) je konzervativna i populistička politička stranka na Novom Zelandu, osnovana 18. srpnja 1993. godine, nakon što se bivši narodnjak Winston Peters povukao iz te stranke.</s><s>Iako primarno u opoziciji, Prvo Novi Zeland je dva puta sudjelovao u vladajućoj koaliciji: od 1996. do 1998. s narodnjacima, a od 2005. do 2008. s laburistima.</s>

<s>Iako komentatori često spore oko klasifikacije ove stranke unutar klasičnog političkog spektra, građani Novog Zelanda ju povezuju uz zalaganje za prava umirovljenika i protivljenje imigraciji, posebice onoj iz Azije.</s>

<s>Od osnivanja 1993. do 2008. godine su stalno imali barem jednog zastupnika u Predstavničkom domu, međutim te su godine osvojili premalo glasova i izostali iz parlamenta.</s><s>Godine 2011., ponovo su se vratili u Predstavnički dom, gdje i danas imaju 12 zastupnika te su dio opozicije.</s>

<s>Političke stranke na Novom Zelandu
Konzervativne partije
Nacionalističke partije</s>

